Framkvæmdir á lóð Vinnslustöðvarinnar í Eyjum ganga vel . Framkvæmdir við byggingu nýs uppsjávarfrystihúss Vinnslustöðvarinnar í Vestmannaeyjum ganga vel og eru samkvæmt áætlun . Eykt hf. byggingarverktakar hafa unnið við uppslátt á uppsjávarhúsi ásamt mótorhúsi og er uppsláttur langt kominn . Stærsta límtré sem framleitt hefur verið hjá Límtré Vírnet ehf. er komið á sinn stað og gekk verkið vonum framar . Þá var einnig klárað að steypa undir eimsvala og verða þeir hífðir á sinn stað í lok næstu viku . Áfram er unnið við jarðvinnu við mjölskemmu og fimmta hráefnistank og gengur það verk vel . Verkið er unnið af gröfuþjónustu Brinks . Skipalyftan vinnur við að uppbyggingu á fjórða hráefnistank og er það verk að komast á gott skrið .